En 18-årig mand fra Aalborg SV blev fredag aften anholdt af Nordjyllands Politi, da han var i besiddelse af ulovlige rusmidler. Det fortæller vagtchef ved Nordjyllands Politi, Henrik Beck. En patrulje standsede en bil i Adelgade, men den 18-årige mand forsøgte i første omgang at tage flugten til fods. Efter en længere løbetur i Aalborg Centrum fik politiet standset manden. Under løbeturen forsøgte den 18-årige mand at skille sig af med de ulovlige stoffer ved at smide dem fra sig. Han smed 100 smertestillende piller af mærket Dolol og to gram kokain fra sig. Den 18-årige mand havde yderligere halvandet gram kokain på sig, da politiet fik standset ham.

Opsummering:
En 18-årig mand smed narko fra sig, da han forsøgte at flygte fra politiet.